柏廐5戰駒大圈加課 呢件最「得」竉
2024年05月14日 11:03
東網電視
更多新聞短片
方嘉柏今早在大圈欄邊近觀「果然得」加課，夠晒矚目。
明晚谷戰繼續跑9場，從動態所見，有兩個馬房可優先留意，事關今早有出大圈加課的參戰馬多達6匹，分別來自賀廐的「威武勇駒」(第7場)，以及5匹柏廐馬「果然得」(第2場)、「飛雲」(第5場)、「富裕君子」(第7場)、「夢幻駿駒」(第8場)及「紫雲冰」(第9場)，其實練馬師安排參戰馬唔入主流慢工夫的內圈操練，改在只可沿外欄踱步的大圈去操，無非都係想近觀，兼且聽吓馬匹呼吸聲，可算心中有馬。
期間，方嘉柏對最早出試的「果然得」及「兩雲」格外重視，課前見他在隧道口逐一畀完柯打，連隨走到欄邊駐足觀看操練，當「果然得」由助手策至面前時，見練者睇到目不轉睛，手心出晒汗，緊張之情表露無遺，需知此駒上場初跑谷草即能上名，3歲仔又多一項技能解鎖，今勻續由希威森執韁爭草地1650米，只負119磅，且看能否贏「得」？